કોરોના લૉકડાઉન : શા માટે જરૂરી, શું ખુલ્લું- બંધ રહેશે?\nસોમવારે મોડી સાંજે ગુજરાત પોલીસના વડા શિવાનંદ ઝાએ અધિક મુખ્ય સચિવ (ગૃહ વિભાગ) સાથેની સંયુક્ત પત્રકાર પરિષદમાં આ વાતની જાહેરાત કરી હતી. 

આ સાથે જ જીવનજરૂરિયાતની ચીજવસ્તુઓની ખરીદી, પોસ્ટ તથા કુરિયર સેવા જેવી આવશ્યક સેવાઓને નિષેધાત્મક આદેશોમાંથી રાહત આપવામાં આવી છે. 

આ પહેલાં સોમવારે સવારે નાગરિકોએ જનતા-કર્ફ્યુને ગંભીરતાથી લેતાં ગુજરાતના મુખ્ય પ્રધાન વિજય રૂપાણીએ ગુજરાતીઓનાં વખાણ કર્યાં છે.

તેમણે કહ્યું, 'ગુજરાતીઓએ બતાવી દીધું કે અમે સક્ષમ છીએ,' સાથે જ ઉમેર્યું કે 'પરંતુ આ એક લાંબી લડાઈની શરૂઆત છે.'

મોદીએ પોતાના રાષ્ટ્રજોગ સંબોધનમાં 22 માર્ચે એક દિવસીય કર્ફ્યુ લગાવવાની જાહેરાત કરી હતી.

પરંતુ આ 'લડાઈ'ની ગંભીરતા જોતાં ભારત સરકારે રવિવારે સાંજે દેશનાં 20થી વધુ રાજ્યો (અને કેન્દ્રશાસિત પ્રદેશના) ના 75 જિલ્લાઓમાં 31 માર્ચ સુધી લૉકડાઉનની જાહેરાત કરી છે.

ગુજરાતમાં અમદાવાદ, વડોદરા, સુરત, રાજકોટ, ગાંધીનગર તથા કચ્છમાં લૉક-ડાઉન અમલમાં છે. 

આઈ.સી.એમ.આર. (ઇન્ડિયન કાઉન્સિલ ઑફ મેડિકલ રિસર્ચ) અને કેન્દ્રીય સ્વાસ્થ્ય મંત્રાલયે સંયુક્ત પ્રેસ-કૉન્ફરન્સ કરીને જણાવ્યું કે 'આ એ જિલ્લાઓ છે જ્યાં કોરોના વાઇરસના કેસ સામે આવ્યા છે.

લૉકડાઉન એટલે?

લૉકડાઉન એક ઇમરજન્સી વ્યવસ્થા છે, જે અંતર્ગત ખાનગી સંસ્થાઓ, ખાનગી કાર્યાલયો તેમજ જાહેર પરિવહન સંપૂર્ણ બંધ કરી દેવામાં આવે છે.

એટલે કે લોકો પાસે પોતાના ઘરમાંથી નીકળવાનું કોઈ ખાસ કારણ હોવું જોઈએ.

ગુજરાતના નાયબમુખ્ય પ્રધાન નીતિન પટેલનું કહેવું કે 'લૉકડાઉનથી લોકોને થોડી અગવડ જરૂર પડશે, પરંતુ તેની પાછળ જે હેતુ છે એ સમજવાની જરૂર છે. આ બધું અસ્થાયી છે અને મહામારીથી બચવા માટે આ રીતને આખી દુનિયા અપનાવી રહી છે.'

આમ તો રાજસ્થાન, મહારાષ્ટ્ર, પંજાબ અને કર્ણાટકમાં શનિવારે જ પ્રદેશના મોટા ભાગના ક્ષેત્રમાં નિયમિત લૉકડાઉનની જાહેરાત કરાઈ હતી.

પરંતુ રવિવારે સાંજે 22 રાજ્યોમાં આંશિક લૉકડાઉનના આદેશો આવ્યા.

આ પ્રમાણે દિલ્હી, કેરળ અને બિહાર સોમવારે સવારે છ વાગ્યાથી સંપૂર્ણ બંધ કરાઈ રહ્યાં છે.

લૉકડાઉન દરમિયાન શું-શું બંધ રહેશે?

સાર્વજનિક પરિવહન બંધ રહેશે. પણ કેટલાંક રાજ્યોએ કહ્યું છે કે 25 ટકા સરકારી બસો દોડશે.

બધી દુકાનો, મોટા સ્ટોર, ફૅક્ટરીઓ, વર્કશૉપ, ઑફિસ, ગોડાઉન, અઠવાડિક બજાર બંધ રહેશે.

જો કોઈ જિલ્લાની સીમા અન્ય રાજ્ય સાથે મળતી હોય તો તેને સીલ કરાશે. એટલે કે બૉર્ડર સીલ થશે.

એક રાજ્યથી અન્ય રાજ્યને...\n\ntl;dr:
સોમવાર મધ્યરાત્રીથી ગુજરાતભરમાં લૉકડાઉન જાહેર કરી દેવાયું છે, જે તા. 31મી માર્ચ સુધી અમલમાં રહેશે.